gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7961, del 19-01-2017 (2017/99)

Oferta d'ocupació pública per a l'exercici 2016.
------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/99


Data del document
:   19-12-2016

Organisme emissor
:   Mancomunitat l'Horta Nord

Tipus de document
:   Anunci

Descriptors 

:   * concurs administratiu

Oferta d'ocupació pública per a l'exercici 2016. [2017/99]  
En compliment del que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic i resta de normativa aplicable, el president de la Mancomunitat l'Horta Nord ha acordat, mitjançant Decret número 166, de data 7 de novembre de 2016, l'aprovació de l'oferta d'ocupació pública de l'exercici de 2016, amb el següent detall:  
  
  
Personal laboral: personal treballador social.  
Vacant: una.  
  
La Pobla de Farnals, 19 de desembre de 2016.- El president: José Vicente Andreu Castelló.
Diari Oficial de la Generalitat Valenciana


Sumari del DOGV 8169, del 14-11-2017 (2017/9094)

Notificació de la sentència dictada en el judici verbal número 897/2015.
------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9094


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici verbal número 897/2015. [2017/9094]  
Part demandant: Axa Seguros Generales, SA. Seguros y Reaseguros.  
Part demandada: María del Mar Álvarez López, Seguros Bilbao, SA, Seguros y Reaseguros y la mercantil Botella y Quirant, SL.  
Sobre: altres verbals.  
En el judici a què es fa referència, s??ha dictat la resolució que té el text que, literalment, és com segueix:  
  
«Sentència número 21/2016   
Elx, 28 de gener de 2016.  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i el seu partit, he vist aquestes actuacions de judici verbal, seguides amb el número 897/2015, promogudes per la mercantil Axa Seguros Generales, SA, de Seguros y Reaseguros, representada per la procuradora senyora Mínguez Valdés i assistida pel lletrat senyor González Sempere, contra María del Mar Álvarez López, representada pel procurador senyor Moreno Saura i assistida pel lletrat senyor Parreño Arenes, contra la mercantil Bilbao Seguros, amb idèntica representació i defensa, i contra la mercantil Botella y Quirant, SL, declarada en estat processal de rebel·lia, sobre la reclamació d'una quantitat derivada d'acció de repetició.  
Dispositiva  
Estime parcialment la demanda promoguda per la procuradora senyora Mínguez Valdés, en nom i representació de la mercantil Axa Seguros Generales, SA, d'Assegurances i Reassegurança, contra la mercantil Botella i Quirant, SL., María del Mar Álvarez López i la mercantil Bilbao Segurs, SA, la primera declarada en estat processal de rebel·lia, i els dos últims representats pel procurador senyor Moreno Saura, condemne la referida demandada Botella y Quirant, SL, a pagar a la part actora la suma de 534,75 euros, quantitat que meritarà els interessos legals des de la data d'interpel·lació judicial, i absolc la resta de demandats citats de les pretensions exercitades en la seua contra, i tot això sense exprés pronunciament pel que fa al pagament de les costes processals produïdes.  
Notifiqueu aquesta resolució i indiqueu-los que en contra no es pot interposar cap recurs.»  
  
Atés que es desconeix el domicili o residència actuals de la part demandada, per diligència d'ordenació de la data la lletrada de l'Administració de justícia, María Isabel Cerdá Antón, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte, per a portar a efecte la diligència de notificació al demandat Botella y Quirant, SL.  
  
  
Elx, 31 de juliol de 2017.- La lletrada de l'Administració de justícia: María Isabel Cerdá Antón.
Diari Oficial de la Generalitat Valenciana


Sumari del DOGV 7962, del 20-01-2017 (2016/10688)

Notificació de la sentència dictada en el judici verbal número1531/2013
-----------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10662


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número1531/2013 [2016/10497]  
Judici verbal (250.2) número 001531/2013  
De: Asunción Cifre Inserte.  
Procurador/a: -  
Contra: Clotilde Mba Andeme.  
Procurador/a: -  
Marta Donet Casal, secretària del Jutjat de Primera Instància número 19 de València, mitjançant aquest edicte faig saber que en aquest jutjat s'ha ordenat la publicació d'aquest acte de comunicació:  
  
«Procediment: judici verbal número 1531/13.  
Demandant: Asunción Cifre Inserte.  
Demandat: Clotilde Mba Andeme.  
Acte processal que es publica: sentència de 24 de maig de 2016.  
Objecte: notificar sentència.  
Mode i termini d'impugnació: recurs d'apel·lació dins del termini de 20 dies.»  
  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
València, 23 de desembre de 2016.- La lletrada de l'Administració de justícia: Marta Donet Casal.
Diari Oficial de la Generalitat Valenciana


Sumari del DOGV 7995, del 08-03-2017 (2017/1230)

Notificació de la sentència dictada en el procediment de mesures provisionals coetànies número 1242/2016.
---------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1230


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de mesures provisionals coetànies número 1242/2016. [2017/1230]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de procediment de peça de mesures provisionals coetànies número 001242/2016, seguides a instàncies de Cynthia Gladys Villarroel Antezana contra Óscar Santo Montaño Álvarez, en situació de rebel·lia, en què, en data 10 de febrer d'enguany, s'ha dictat la sentència que té la part dispositiva com segueix:  
  
«Dispose la separació provisional del matrimoni format per Cynthia Gladys Villarroel Antezana contra Óscar Santo Montaño Álvarez, que a més de les conseqüències inherents a aquesta declaració es regirà per les mesures següents:  
1. Els fills menors d'edat restaran en companyia i sota la custòdia de la mare, Cynthia Gladys Villarroel Antezana. Ambdues parts conservaran la pàtria potestat sobre els fills menors, però atribuïsc en exclusiva a la mare, Cynthia Gladys Villarroel Antezana, l'exercici de la pàtria potestat.  
2. Se suspenen les visites del progenitor amb els fills menors del matrimoni, que podrà instar-ne la represa si hi ha acord entre les parts i, si no n'hi ha, a través d'un procediment de modificació de mesures.  
  
3. Com a contribució a les càrregues del matrimoni, l'espòs abonarà a la demandant la quantitat de 540 euros mensuals, en els primers cinc dies de cada mes, en el compte que designe la demandant. Aquesta quantitat s'actualitzarà anualment, d'acord amb la variació experimentada per l'índex general de preus de consum establit per l'Institut Nacional d'Estadística o organisme que el substituïsca. Les despeses extraordinàries necessàries o consensuades dels fills comuns les pagaran a mitges.  
Notifiqueu aquesta resolució, contra la qual no es pot interposar cap recurs ordinari.  
Així ho mane i firme».  
  
I perquè valga de notificació de forma deguda al demandat, Óscar Santo Montaño Álvarez, en parador ignorat, expedisc i firme aquest edicte.  
  
València, 14 de febrer de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8175, del 22-11-2017 (2017/9777)

Adjudicació i formalització del contracte número 1700207. Adquisició d'un sistema de producció d'aigua refrigerada per a sala neta ISO7.
----------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9777


Data del document
:   31-10-2017

Organisme emissor
:   Consorci Espacial València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació i formalització del contracte número 1700207. Adquisició d'un sistema de producció d'aigua refrigerada per a sala neta ISO7. [2017/9777]  
En compliment del que es disposa en l'article 154 del Reial decret legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, es fa pública la següent adjudicació:  
  
1. Entitat adjudicadora  
a) Organisme: Consorci Espacial Valencià - Val Space Consortium (VSC).  
b) Dependència que tramita l'expedient: Servei de Contractació.  
c) Número d'expedient: 1700207.  
  
2. Objecte del contracte  
a) Tipus de contracte: subministraments.  
b) Descripció de l'objecte: adquisició d'un sistema de producció d'aigua refrigerada per a sala neta ISO7.  
c) Lot 1: adquisició d'un sistema de producció d'aigua refrigerada per a sala neta ISO7.  
d) CPV (referència de nomenclatura): 31141000-6.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana 8097 de 2 d'agost de 2017.  
  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4. Pressupost base de licitació  
120.000,00 euros (IVA exclòs).  
  
5. Valor estimat del contracte  
120.000,00 euros (IVA exclòs).  
  
6. Adjudicació i formalització del contracte  
a) Data d'adjudicació: 26 d'octubre de 2017.  
b) Data de formalització del contracte: 27 d'octubre de 2017.  
c) Contractista: FULTON, SA.  
d) Nacionalitat: Espanya.  
e) Import d'adjudicació: 94.245,02 euros (IVA exclòs).  
  
7. Altres informacions  
Cofinançat per la Generalitat Valenciana (50 %) i el Programa Operatiu 2014-2020 Comunitat Valenciana del Fons Europeu de Desenrotllament Regional (FEDER) de la Unió Europea (50 %) - Una manera de fer Europa, dins del programa 542.50 (I+D'i), línia de subvenció S0104000 € Finançament d'infraestructures i equipament.  
  
  
València, 31 d'octubre de 2017.- El director gerent del Consorci Espacial Valencià (p. d. J. G. 29.04.2015): David Argilés Ortiz.
Diari Oficial de la Generalitat Valenciana


Sumari del DOGV 7962, del 20-01-2017 (2016/9837)

Notificació de la interlocutòria dictada en el procediment ordinari número 625/2014.
------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9837


Organisme emissor
:   Jutjat de Primera Instància número 2 de Castelló de la Plana

Tipus de document
:   Anunci

Notificació de la interlocutòria dictada en el procediment ordinari número 625/2014. [2016/9837]  
Procediment ordinari número 000625/2014  
Demandant: Banco Bilbao Vizcaya Argentaria, SA.  
Procuradora: M.ª Pilar Barrachina Pastor.  
Demandat: Isaac González Mariño.  
Procurador/a: -  
Eva María Mateu Peidró, lletrada de l'Administració de Justícia d'aquest Jutjat de Primera Instància número 2 de Castelló de la Plana, faig saber que en aquest procediment s'ha dictat interlocutòria d'aclariment de la sentència, en data 28 de novembre, que té l'encapçalament i la dispositiva que, literalment, són com segueix:  
  
«Interlocutòria  
Castelló de la Plana, 28 de novembre de 2016  
Fets  
Únic. Amb data 24 d'octubre de 2016, es va dictar la sentència mitjançant la qual s'estimava en part la demanda origen d'aquestes actuacions, i s'hi feien constar en el fonament de dret cinqué i en la dispositiva l'estimació parcial de la demanda, així com en el fonament de dret sisé i en la dispositiva la no-imposició de costes. La part actora ha sol·licitat l'aclariment i la correcció de la resolució esmentada en els termes que es recullen a l'escrit que consta en les actuacions. Atés que no consten més parts que s'hagen personat, les actuacions van restar pendents de resoldre.  
Part dispositiva  
Dispose la rectificació de la sentència, de data 24 d'octubre de 2016, en aquest sentit: en el fonament de dret cinqué i en la dispositiva, on diu que la demanda s'estima en part, ha de dir, substancialment; i en el fonament de dret sisé i en la dispositiva, on diu, respectivament, que no pertoca la condemna a costes, i sense imposició expressa de les costes, ha de dir, respectivament, que pertoca la condemna a costes, i amb la imposició expressa de costes, i roman invariable la resta de la resolució esmentada.  
Notifiqueu aquesta interlocutòria a les parts que han comparegut en el procediment, als efectes que legalment corresponguen, de conformitat amb el raonament jurídic tercer d'aquesta resolució.  
Així ho disposa, mana i firma Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit. En done fe.»  
  
I perquè conste i valga d'edicte per a la notificació de la sentència al demandat, Isaac González Mariño, expedisc aquest edicte.  
  
Castelló de la Plana, 30 de novembre de 2016.- La lletrada de l'Administració de Justícia: Eva María Mateu Peidró.
Diari Oficial de la Generalitat Valenciana


Sumari del DOGV 7951, del 04-01-2017 (2016/10613)

RESOLUCIÓ de 23 de desembre de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau superior de coneixements de valencià.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10192


Data del document
:   23-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 23 de desembre de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau superior de coneixements de valencià. [2016/10310]  
Per Resolució de 9 de març de 2016, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 7743, 17.03.2016). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau superior de coneixements de valencià del segon període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de les proves de grau superior de coneixements de valencià que es poden consultar individualment en la pàgina web   
www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 23 de desembre de 2016.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8172, del 17-11-2017 (2017/9445)

Resolució de 20 d'octubre de 2017, del director general d'Assistència Sanitària, per la qual es sotmet al tràmit d'informació pública el Projecte de decret pel qual es regula el Mapa Sanitari de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9445


Data del document
:   20-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * cooperació administrativa

Resolució de 20 d'octubre de 2017, del director general d'Assistència Sanitària, per la qual es sotmet al tràmit d'informació pública el Projecte de decret pel qual es regula el Mapa Sanitari de la Comunitat Valenciana. [2017/9445]  
D'acord amb el que estableix l'article 43.1.c de la Llei 5/1983, de 30 de desembre, de la Generalitat, del Consell i en compliment del tràmit d'audiència establit en els apartats 2 i 3 de l'article 133 de la Llei 39/2015, d'1 d'octubre, del procediment administratiu comú de les administracions públiques, i article 52 del Decret 24/2009, de 13 de febrer, del Consell, sobre la forma, estructura i el procediment d'elaboració dels projectes normatius, resolc:  
Sotmetre al tràmit d'informació pública el projecte de decret pel qual es regula el Mapa Sanitari de la Comunitat Valenciana.  
El termini de presentació d'al·legacions serà de 15 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana.  
El text de l'avantprojecte podrà ser consultat en la web de la Conselleria de Sanitat Universal i Salut Pública, en l'apartat «Normativa Sanitària. Participació Ciutadana. Al·legacions a projectes», http:/www.san.gva.es, així com de forma presencial en el Servei d'Assegurament Sanitari de la Direcció General d'Assistència Sanitària de la Conselleria de Sanitat Universal i Salut Pública, en el carrer Misser Mascó, 31, 46107 València, en horari de 09.00 a 14.00 hores, de dilluns a divendres.  
  
Les al·legacions, suggeriments o observacions efectuades per les persones o entitats que es consideren interessades, han de formular-se mitjançant un escrit dirigit a aquesta Direcció General d'Assistència Sanitària i presentar-se per registre d'entrada de la Conselleria de Sanitat Universal i Salut Pública, sense perjuí de les altres formes de presentació previstes en la legislació reguladora del procediment administratiu comú de les administracions públiques.  
  
València, 20 d'octubre de 2017.- El director general d'Assistència Sanitària de la Conselleria de Sanitat Universal i Salut Pública: Rafael Sotoca Covaleda.
Diari Oficial de la Generalitat Valenciana


Sumari del DOGV 8110, del 22-08-2017 (2017/6717)

Notificació de la sentència dictada en el judici verbal número 933/2016.
------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6717


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 933/2016. [2017/6717]  
En aquestes actuacions, seguides a instàncies de María Mendoza Cortes contra de Barbara Yvonne Christiane Vanhaverbeke, s'ha dictat la Sentència número 000121/2017 que, literalment, és com segueix:  
  
«Procediment: judici verbal (250.2) (VRB) número 000933/2016.  
Jutgessa que la dicta: Nuria Jurado Román.  
Data: 2 de juny de 2017.  
Dispositiva  
Estime la demanada interposada per María Mendoza Cortes, amb l'assistència lletrada de la senyora Armendia Santos i la representació processal del procurador el senyor Rogla Benedito, contra de Barbara Yvonne Christiane Vanhaverbeke, en situació de rebel·lia processal, i condemne la part demandada a pagar a l'actora la quantitat de 2.134,92 euros (de les rendes i quantitats assimilades impagades), més els interessos legals de l'article 576 de la Llei d'enjudiciament civil des de la data de la reclamació extrajudicial (burofax de data 16.05.2016) i fins a fer-ne el pagament complet, i al pagament de les costes.»  
  
I atés que la demandada, Barbara Yvonne Christiane Vanhaverbeke, es troba en parador desconegut, Maryluz García Muñoz, lletrada de l'Administració de justícia del Jutjat de Primera Instància número 4 de Benidorm, expedisc aquest edicte a fi que li valga de notificació de forma deguda.  
  
Benidorm, 13 de juny de 2017.- La lletrada de l'Administració de justícia: Maryluz García Muñoz.